Uno Sahva

Uno Sahva (25. jaanuar 1925 Vilo vald, Petserimaa – 14. mai 1996 Tallinn) oli Eesti spordipedagoog, soomepoiss.Eesti teaduse biograafiline leksikon, 3. köide

Elulugu
Uno Sahva oli ametniku poeg.

Ta lõpetas 1943. aastal Tallinna 5. Kooli. 1943. aasta põgenes ta Saksa sundmobilisatsiooni eest Soome, astus seal eestlastest moodustatud 200. jalaväerügementi. Lõpetas 1946. aastal eksternina Tallinna Kehakultuuritehnikumi, 1948. aastal TÜ kehakultuuriteaduskonna, pedagoogikakandidaat (1968, TRÜ), väitekiri "Üliõpilaste kehalise arengu ja rühi muutuste dünaamika TRÜ spordiosakondades". 

Oli aastatel 1947–1948 Tartu Riikliku Ülikooli võimlemise kateedri õpetaja, 1948–1950 kehalise kasvatuse ja spordi kateedri õpetaja, 1950–1951 võimlemise kateedri õpetaja, 1951–1956 Tartu Raudteetranspordi Tehnikumi kehalise kasvatuse õpetaja, 1956–1957 TPedI vanemõpetaja, 1957–1968 TRÜ võimlemise kateedri õpetaja, 1968–1975 kehalise kasvatuse ja spordi kateedri vanemõpetaja ja dotsent, ühtlasi 1970–1973 kehakultuuriteaduskonna prodekaan, 1975–1987 kateedri juhataja, dotsent, 1987–1989 spordifüsioloogia kateedri dotsent, 1989–1992 sporditeooria kateedri dotsent, 1992–1993 sporditeooria õppetooli dotsent. Õpetanud võimlemist, kehalist kasvatust, kehalise kasvatuse õpetajate ettevalmistamist, nende praktilis-metoodilist tegevust; koostanud õppevahendeid, -programme ja 10 õppefilmi. 1940.–1950. aastail Eesti silmapaistvamaid tegevsportlasi kergejõustikus ja võimlemises.

Teadustöö
Uurimisvaldkonnad: spordipedagoogika, antropoliitika, kehaline kasvatus, Eesti spordi ajalugu. Käsitlenud üliõpilaste kehalist ettevalmistamist, rühivigu ning nende avastamise ja mõõtmise metoodikat, kesk- ja vanemaealiste kehalist ettevalmistust ning sporditehnikat. Olnud Vabariikliku võimlemiskoondise treener (1948–1954), Eesti NSV Võimlemisföderatsiooni esimees (1954–1957), TÜ spordiklubi esimees (1968–1972), Eesti Võimlejate Liidu juhatuse esimees (1981–), Tartu Spordiveteranide Koondise esimees (1981), 1959–1994 TRÜ õppejõudude võimlemisrühma ja 1963–1995 Mustametsa Sporditare rajaja ja juht. Eesti NSV teeneline sporditegelane (1980). Üle 70 teaduspublikatsiooni. Kalevi auliige (1965).

Teoseid
 Sportlik võimlemine (kaasautor). Tallinn, 1959
 Rühivigade vältimine lastel (kaasautor A. Arro). Tallinn, 1967, 2. trükk 1976
 Kehakultuur kesk- ja vanemas eas. Tallinn, 1969
 Võimlemine (kaasautor). Tartu, 1970
 Võimlemisharjutuste tehnika ja õpetamise metoodika (kaasautor). Tartu, 1973
 Sport igaühele (kaasautor). Tallinn, 1983
 Üliõpilaste kehaline kasvatus (kaasautor). Tallinn, 1984
 Kõrgkooli kehalise kasvatuse ülesannetest. // Kehakultuur (1985) 1
 Elukutselis-rakenduslik kehaline kasvatus (kaasautor). Tartu, 1987
 Üldarendavad harjutused mattidel ja võimlemisriistadel. Tartu, 1991
 Sõjajärgses Tartu Ülikoolis kehakultuuri õppimas. // Uno Sahva: spordi- ja rahvamees. Tartu, 2005
 100 aastat võimlemist. // Samas
 Spordiveteranide koondis 25. // Samas.

Viited

Kirjandus
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 334
 II, 159
 Tartu ülikooli ajalugu: kolmes köites. Tallinn, 1982, III, 302, 363
 Eesti spordi biograafiline leksikon, 583, 
 Uno Sahva: spordi- ja rahvamees (koost E. Vääri). Tartu, 2005.


Kategooria:Eesti spordipedagoogid
Kategooria:Tartu Ülikooli kehakultuuriteaduskonna õppejõud
Kategooria:Soome 200. jalaväerügemendi koosseis
Kategooria:Eesti NSV teenelised sporditegelased
Kategooria:Kalevi auliikmed
Kategooria:Tartu Ülikooli kehakultuuriteaduskonna vilistlased
Kategooria:Metsakalmistule maetud
Kategooria:Sündinud 1925
Kategooria:Surnud 1996